มันนีทูเดย์
กสิกรฯ จัดเวิร์กช็อปภาษี
9 ก.พ. 2559

กสิกรฯ จัดเวิร์กช็อปภาษี
ธนาคารกสิกรไทย โดย K-Expert เปิดเผยว่า เดือน ก.พ.นี้ จัดกิจกรรมเวิร์กช็อปโดยไม่เสียค่าใช้จ่าย ในหัวข้อ “ไขข้อข้องใจ มนุษย์เงินเดือนกรอกภาษี” ด้วยเคล็ดลับการกรอก ภ.ง.ด. 90 และ 91 อย่างง่าย พร้อมแนะนำ “K-Expert Tax Buddy” โปรแกรมช่วยคำนวณภาษีเงินได้บุคคลธรรมดา เพื่อช่วยเตรียมข้อมูลในการกรอก ภ.ง.ด.แบบง่ายๆ ไม่ซับซ้อน ตรวจสอบเงื่อนไขและสิทธิลดหย่อนต่างๆ ได้ สนใจสอบถามข้อมูลเพิ่มเติม และสำรองที่นั่งได้ฟรีที่ www.askkbank.com/k- expertworkshop หรือ K-Contact Center 02-888-8888
คลังชงลดภาษีเงินได้
นายสมชัย สัจจพงษ์ ปลัดกระทรวงการคลัง เปิดเผยถึงการปรับปรุงภาษีเงินได้บุคคลธรรมดา ว่า ขณะนี้การพิจารณาใกล้จะเสร็จสิ้นแล้ว คาดจะเสนอกระทรวงการคลังได้ภายในไตรมาสแรกของปีนี้ โดยเป็นการปรับปรุงทั้งอัตราภาษีค่าใช้จ่ายและค่าลดหย่อนต่างๆ ซึ่งโดยภาพรวมจะทำให้ภาระภาษีของผู้เสียภาษีลดลง โดยเฉพาะคนที่มีรายได้น้อยและขยายฐานผู้เสียภาษีให้กว้างขึ้น ทำให้คนตั้งใจเสียภาษีมากขึ้น